मम्मी-पापा ने मना किया, ससुर बोले-तुम दौड़ो, दिव्यांग बच्चों के लिए बनी ‘आमिर खान’
पिछले दिनों इंग्लैंड में हुई मैनचेस्टर मैराथन में ब्लैक टी-शर्ट के साथ रेड कलर की ओडिशा खंडुआ साड़ी पहनी एक मैराथन रनर की तस्वीर सोशल मीडिया पर खूब वायरल हुई। वह रातों-रात फेमस भी हो गईं। इस मैराथन रनर का नाम है मधुस्मिता जीना दास जो मैनचेस्टर में ही रहती हैं।
पिछले दिनों इंग्लैंड में हुई मैनचेस्टर मैराथन में ब्लैक टी-शर्ट के साथ रेड कलर की ओडिया खंडुआ साड़ी पहनी एक मैराथन रनर की तस्वीर सोशल मीडिया पर खूब वायरल हुई। वह रातों-रात फेमस भी हो गईं। इस मैराथन रनर का नाम है मधुस्मिता जीना दास जो मैनचेस्टर में ही रहती हैं, लेकिन मूलरूप से ओडिशा के कटक की रहने वाली हैं। 'ये मैं हूं' आज जानिए मधुस्मिता जीना दास का सफर:
इंग्लैंड में पली बड़ी फिर भी दिल है हिंदुस्तानी
मेरे पेरेंट्स 1978 में भारत से इंग्लैंड आ गए थे। मेरा जन्म तो इंग्लैंड में हुआ लेकिन मां-पापा ने देसी अंदाज में ही पेरेटिंग की। वह धार्मिक हैं, भारतीय रीति-रिवाजों और त्योहारों को धूमधाम से मनाते हैं।
आगे बढ़ने से पहले पोल के जरिए बताएं अपनी राय:
मैनचेस्टर मैराथन में मां की साड़ी पहनकर खुद को दिया चैलेंज
42.5 किलोमीटर की मैनचेस्टर मैराथन में मैंने मां की साड़ी पहनी। यह साड़ी मैंने बचपन से मां के पास देखी है और मुझे पसंद भी बहुत है।
मैंने अक्सर भारत में हुई मैराथन में महिलाओं को साड़ी पहनकर रनिंग करते हुए देखा है।
इंडिया में सभी की महिलाएं सुबह से रात तक साड़ी पहनती हैं। खाना बनाने, कपड़े धोने से लेकर घर के सभी काम साड़ी में ही करती हैं। ऐसे में मैं सोचा कि क्यों न मैं भी साड़ी पहनकर रनिंग करूं। यह एक तरह का एक्सपेरिमेंट था। मां की साड़ी भी हल्की है तो दौड़ने में परेशानी भी नहीं हुई और मैं ओडिशा हैंडलूम की खंडुआ साड़ी पहनकर दौड़ने चल दी।
पोस्टपार्टम डिप्रेशन से न घिर जाऊं, दुबई में शुरू की रनिंग 
मेरी शादी 25 साल की उम्र में हुई। इसके बाद मैं हस्बैंड के साथ दुबई चली गई। मैं बैंकर रही हूं इसलिए मैं दुबई में बैंक में जॉब करने लगी।
2008 में मेरा पहला बेटा हुआ। बेबी होने के बाद हर महिला की जिंदगी बदल जाती है। मैं उसके साथ पूरी रात जागती, दूध पिलाती, उसका डायपर चेंज करती। मेरी जिंदगी बस बच्चे के इर्द--गिर्द घूम रही थी जिससे मैं परेशान हो गई। खुद के लिए जीना शायद भूल गई। कहीं न कहीं यह मेरा पोस्टपार्टम डिप्रेशन का दौर था और मैं किसी न किसी तरह इससे बाहर निकलना चाहती थी।
जब बेटा 3 महीने का हुआ तो मैंने अपने हस्बैंड को कहा कि मुझे रनिंग करनी है और दुबई में एक क्लब जॉइन कर लिया। वहां ग्रुप में मैंने रनिंग की प्रैक्टिस शुरू की। जब मैं घर से बाहर निकली और अपने को वक्त देना शुरू किया तो मैंने महसूस किया कि मेरी मेंटल हेल्थ सुधर रही है। मैं खुश रहने लगी। रनिंग मुझे इतनी पसंद आई कि जब बेटा 7 महीने का हुआ तब मैंने पहली बार मैराथन में हिस्सा लिया।
न्यू मॉम थी इसलिए दौड़ने के साथ डाइट का रखा ध्यान 
मां बनने के बाद डाइट का बहुत ध्यान रखना पड़ता है। जब मैंने रनिंग शुरू की तब मैं बेबी को ब्रेस्ट फीड करवा रही थी। ऐसे में मैंने अपनी डाइट पर ध्यान देना शुरू किया ताकि रनिंग के लिए मेरी स्ट्रेंथ बढ़े, मुझे एनर्जी मिले और मैं बच्चे को अच्छे से फीड भी करा सकूं।
इस दौरान मैंने रनिंग के बारे में काफी कुछ पढ़ा। दौड़ने की सही टेक्नीक के बारे में जाना ताकि मैं इंजरी से बची रहूं। अक्सर रनिंग करने वालों को घुटनों की दिक्कत हो जाती है लेकिन सही तरीके से दौड़ा जाए तो चोट से बचा जा सकता है।
सास-ससुर ने किया सपोर्ट 
मैं कभी इंडिया में नहीं रही और मेरे हस्बैंड इंडिया में ही रहे हैं। लेकिन इसके बाद भी मुझे एडजस्ट होने में दिक्कत नहीं आई क्योंकि मैंने बचपन से घर में इंडियन माहौल देखा। लेकिन ओडिशा में मैं जींस नहीं पहन सकती। वहां साड़ी या सूट ही पहनना होता है।
2012 में मैंने 50 किलोमीटर की बैंगलोर मैराथन में हिस्सा लिया। उस मैराथन में मेरे सास-ससुर भी आने वाले थे। वहां गर्मी बहुत थी इसलिए मैं शॉर्ट्स में भागने वाली थी। मैंने अपने हस्बैंड को कहा कि मेरे सास-ससुर को मैराथन में मत लाना। मैं शॉट्स पहनूंगी और वो मुझे शॉर्ट्स में देखकर खुश नहीं होंगे। यह बात मेरे हस्बैंड ने अपने पेरेंट्स को बता दी। इस पर वो बहुत हंसे। ससुरजी ने मुझे बुलाया और कहा कि तुम एथलीट हो, खुशी-खुशी शॉर्ट्स पहनो। सास का भी यही कहना था, लेकिन उन्होंने थोड़ा बुजुर्ग होकर कहा जब रनिंग खत्म हो जाए तो उसके ऊपर ट्रैक पैंट पहन लेना। उनकी यह बातें सुनकर मैं हैरान भी थी और खुश भी हुई। मुझे लगा कि मेरा परिवार खुले विचारों का है और परिस्थितियों के अनुसार अपने आपको ढाल भी लेता है।
मां-पापा ने किया मना, ससुरजी ने कहा-रनिंग करो
रनिंग शुरू की तो मां ने कहा कि पतली हो गई, टैनिंग होने लगी है। पापा ने भी कहा कि रनिंग बंद कर दो, लेकिन मेरे ससुरजी ने मेरा सपोर्ट करते हुए पेरेंट्स को कहा कि ‘अगर दौड़ने से उसे खुशी मिलती है तो मत रोकिए। वह कुछ गलत नहीं कर रही।’
इजिप्ट में कई मैराथन में लिया हिस्सा
हस्बैंड की जॉब इजिप्ट में लगी तो हम दुबई से वहां शिफ्ट हो गए। हस्बैंड के वीजा पर मुझे जॉब करने की इजाजत नहीं मिली तो मैं होममेकर बन गई। यहां मुझे रनिंग करने का बहुत वक्त मिला।
इजिप्ट रहकर मैंने कई मैराथन में हिस्सा लिया। 2010 में मेरा दूसरा बेबी हो गया। रनिंग के जरिए मैंने खुद को फिट रखा। मैं अब तक कई मैराथन और अल्ट्रा मैराथन में हिस्सा ले चुकी हूं।
बच्चों के साथ अकेले इंग्लैंड शिफ्ट हुई
इजिप्ट में अच्छा एजुकेशन सिस्टम नहीं है और इंग्लैंड में मेरे पेरेंट्स भी अकेले रहते हैं। ऐसे में मैं 2017 में बच्चों को लेकर इंग्लैंड वापस आ गई। हस्बैंड वहीं जॉब करते हैं। वहां से आकर अचानक मेरी जिंदगी सिंगल मदर जैसे बन गई। मैंने अकेले घर के काम और बच्चों को संभालना शुरू किया। मैं अब भी सारी चीजें अकेले मैनेज कर रही हूं।
'तारे जमीन पर' देख लगा स्पेशल बच्चों की टीचर बनूं
एक दिन मैंने आमिर खान की फिल्म ‘तारे जमीन पर’ देखी। इस फिल्म को देख मैं बहुत प्रभावित हुई। स्पेशल बच्चों की मासूमियत ने मुझे अपनी तरफ खींचा। इंग्लैंड आकर 39 साल की उम्र में मैंने यूर्निवसिटी से टीचिंग कोर्स किया। इस उम्र में वापस रोजाना यूनिवर्सिटी जाकर पढ़ाई करना चैलेंजिंग था क्योंकि सभी स्टूडेंट बहुत कम उम्र के थे। जब वो मेरे से बात करते तो उन्हें भी महसूस होता कि मैं उनकी मां की उम्र की हूं। यह बहुत अजीब था लेकिन मुझे करियर बदलना था। क्लास के बाद मैं सीधे बच्चों को स्कूल से लेने पहुंचती और घर जाकर खाना बनाना और बाकी काम निपटाती।
टीचिंग कोर्स के बाद स्कूल में नौकरी लगी तब भी मैंने अपने टाइम मैनेजमेंट पर ध्यान दिया। मैं सुबह 4 बजे उठकर ट्रेडमिल पर रनिंग करती क्योंकि घर में बच्चों को अकेले छोड़कर जाना मुश्किल था। घर के काम निपटाकर बच्चों को उनके स्कूल छोड़ती फिर अपने स्कूल जाती। शाम 4 बजे स्कूल खत्म होकर बच्चों को उनके स्कूल से लेती। जब उनकी फुटबॉल क्लास होती है तो मैं गाड़ी में बैठकर स्कूल के बच्चों की कॉपी चेक करती। मैं नॉन स्टॉप काम करती हूं।
बचपन में खेल से दूर भागती थी
मुझे बचपन में स्पोर्ट्स का पीरियड बिल्कुल अच्छा नहीं लगता था। पूरे स्कूल को पता था कि मैं एकलौती लड़की हूं जो स्पोर्ट्स से दूर भागती है।
लेकिन जब मैं 20 साल की हुई तो मैंने लंदन मैराथन देखी जिसे देखकर मुझे बहुत अच्छा लगा। हालांकि तब मैंने कभी नहीं सोचा था कि मैं मैराथन में हिस्सा लूंगी और साड़ी पहनकर दौडूंगी यह तो प्लान में शामिल ही नहीं था।
लेकिन साड़ी पहनकर मैराथन में दौड़ना मुझे भारतीयों के बीच पॉपुलर कर गया और मेरा इंडियन साड़ी की तरफ प्यार दिन पर दिन बढ़ रहा है।